Sinilippu
1. Sinilippumme tuulessa hulmuaa,
 kun taistohon kiitävät joukot.
 Kevätkansa, me tahdomme valloittaa
 valon voimille vuoret ja loukot.

 2. Pois maastamme turman tumma yö,
 joka onnemme auringon peittää,
 joka nuoret ja vanhatkin maahan lyö,
 päin hurmion kuiluja heittää.

 3. Me tahdomme astua päivään päin
 yön keskeltä reippahin mielin,
 ja lippumme ympäri rynnistäin
 me laulamme hilpein kielin.

 4. Yli laaksojen laulumme laineet soi,
 miten kaunis on koittava huomen,
 kun puhdas on kansa kuin päivänkoi,
 ja raittius uskona Suomen.

P. J. Hannikainen